Diari Oficial de la Generalitat Valenciana


Sumari del DOGV 4675, del 22-01-2004 (2004/200)

RESOLUCIÓ de 21 de novembre de 2003, del conseller de Territori i Habitatge, per la qual s'aprova definitivament l'homologació i el pla de reforma interior de la UE UER-2a del sòl urbà de les Normes subsidiàries de planejament del municipi de Marines (València).
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4675

Data del DOGV
:   22-01-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/200


Data del document
:   21-11-2003

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Marines
    * pla d'urbanisme

RESOLUCIÓ de 21 de novembre de 2003, del conseller de Territori i Habitatge, per la qual s'aprova definitivament l'homologació i el pla de reforma interior de la UE UER-2a del sòl urbà de les Normes subsidiàries de planejament del municipi de Marines (València). [2004/X200]
  
Vist l'expedient que fa referència a l'homologació i el PRI de la UE UER-2a del sòl urbà de les Normes subsidiàries de planejament del municipi de Marines (València), i de conformitat amb els següents
  
Antecedents de fet
  
Primer. Per mitjà d'escrit de data 17 de desembre de 2002 la mercantil Áreas Residenciales Campus Natura Coeli, SL, va formular el programa d'actuació integrada i es va acollir al procediment simplificat de l'art. 48 de la LRAU.
  
En dates 26 de desembre de 2002 i 2 de gener de 2003 apareix anunci en el DOGV sobre la informació pública del projecte.
  
En data 27 de gener de 2003 la mercantil Jedoman, SL, presenta nova alternativa tècnica respecte de l'actuació.
  
El ple municipal de 29 d'abril de 2003 aprova provisionalment l'homologació, el pla de reforma interior, el programa d'actuació integrada i adjudica l'execució de l'actuació a la mercantil Jedoman, SL.
  
Segon. El projecte consta d'homologació modificativa ?que inclou memòria i plànols- i pla de reforma interior - que inclou memòria informativa i memòria justificativa i plànols d'informació i ordenació.
  
Tercer. El municipi de Marines compta amb normes subsidiàries de planejament municipal aprovades definitivament per la Comissió Territorial d'Urbanisme en data 5 de desembre de 1995 després d'aprovar posteriorment la modificació puntual núm. 1 i document d'homologació de les unitats d'execució UER-1a i UER-1b aprovada en data 27 de juliol de 2000.
  
Quart. La Comissió Territorial d'Urbanisme de València, en sessió celebrada el 26 de setembre de 2003, va acordar elevar al conseller de Territori i Habitatge la proposta d'aprovació definitiva de l'homologació i el pla de reforma interior de la unitat d'execució ?UER-2ª- del sòl urbà de les normes subsidiàries de Marines.
  
Cinqué. El conseller de Territori i Habitatge va informar favorablement l'alteració de zones verdes afectades per l'expedient d'homologació i el PRI de la UE UER-2a del sòl urbà de les Normes subsidiàries de planejament del municipi de Marines(València).
  
Fonaments de dret
  
Primer. La tramitació ha sigut correcta, conforme al que estableix l'art. 52, en relació amb la disposició transitòria primera, apartat 2, de la Llei 6/1994, de 15 de novembre, de la Generalitat Valenciana, reguladora de l'activitat urbanística, i en el punt III de la Instrucció de Planejament 1/1996, sobre homologació de plans d'urbanisme a la citada llei.
  
Segon. La documentació està completa a l'efecte del compliment del que preceptuen els arts. 27 i 28 de la Llei reguladora de l'activitat urbanística i en la instrucció de planejament 1/1996, sobre la homologació de plans d'urbanisme a la Llei 6/1994, de 15 de novembre, de la Generalitat Valenciana, reguladora de l'activitat urbanística.
  
Tercer. L'objecte del projecte és l'homologació i l'ordenació detallada del sòl urbà residencial unitat d'execució UER-2a formada per les unitats UER-2 i UER-1b, segons la modificació puntual núm. 1 de les NNSS.
  
En l'homologació s'introdueixen una sèrie de modificacions respecte a allò que s'ha establert pel planejament general que consisteixen en el següent:
  
1) Redelimitació del sector en el seu extrem sud, queda inclosa una zona verda que quedava parcialment fora del sector i que complica la seua gestió.
  
2) Modificació del traçat del vial estructural perimetral que existeix en el seu extrem nord amb l'objecte de facilitar l'accés de vehicles des del camí de la Mojonera d'Olocau.
  
3) Reubicació de les zones verdes de l'antiga UER.1b de forma que es continua l'estructura fixada en la Unitat UER-1a ja urbanitzada.
  
4) S'adscriu a la nova unitat d'execució UER-2a la totalitat de la superfície de la zona verda situada al nord-est de la unitat UER-1a, que les Normes Subsidiàries i els seus desplegaments adscrivien parcialment a les unitats UER-1b, UER-2 i UEA per buscar l'execució simultània de tota la zona verda necessària com a ampliació del parc i l'auditori confrontants.
  
Quart. En concret es tracta d'una homologació modificativa, ja que procedeix a introduir modificacions respecte de les previsions del planejament general. Aquestes modificacions es mostren a nivell numèric en el quadre següent:
  
Cinqué. Amb aquesta homologació i les modificacions preteses, en tractar-se de sòl urbà, s'ha de comprovar el compliment de l'art. 17 de l'annex del RPCV i es justifica la millora de la proporció de la superfície dotacional pública respecte de l'aprofitament privat en la nova ordenació respecte de l'anterior.
  
El següent quadre compara els paràmetres que relacionen les edificabilitats amb les dotacions públiques en l'ordenació vigent de les normes subsidiàries i la proposta que s'informa :
  
Es comprova el manteniment de la citada proporció.
  
Sisé. La modificació comporta una diferent qualificació o ús urbanístic de zones verdes, per la qual cosa consta en l'expedient informe favorable del conseller de Territori i Habitatge en exercici de les funcions pròpies del Consell Superior d'Urbanisme, en aplicació de la disposició transitòria novena de la Llei reguladora de l'activitat urbanística, de conformitat amb el que estableix l'article 55.4 de la citada llei, sense que siga preceptiu informe del Consell Jurídic Consultiu donat l'objecte específic de la modificació proposada.
  
Seté. El conseller de Territori i Habitatge és l'òrgan competent per a resoldre sobre l'aprovació definitiva dels instruments de planejament, de conformitat amb el que estableix l'article 39 de la LRAU, en relació amb l'article 6.e) del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana i Decret 81/2003, de 27 de juny, del Consell de la Generalitat.
  
Vistos els preceptes legals citats i la resta de general i de pertinent aplicació, de conformitat amb l'acord de la Comissió Territorial d'Urbanisme de València, resolc:
  
Aprovar definitivament l'homologació i el pla de reforma interior de la UE UER-2a del sòl urbà de les Normes subsidiàries de planejament del municipi de Marines(València).
  
Contra la present resolució, que posa fi a la via administrativa, es pot interposar recurs potestatiu de reposició en el termini d'un mes, davant el conseller de Territori i Habitatge, o bé recurs contenciós administratiu, davant la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que preveu l'art. 13.4 del Decret 201/2003, de 3 d'octubre, del Consell de la Generalitat, pel qual s'aprova el Reglament d'òrgans urbanístics de la Generalitat, i art. 10 i 46 de la Llei reguladora de la jurisdicció contenciosa administrativa, de 13 de juliol de 1998. Tot això, sense perjudici que puga exercir qualsevol altre recurs que estime oportú.
  
València, 21 de novembre de 2003.- El conseller: Rafael Blasco Castany.